Tradicionalment os mostins heban acompaniato lo bestiar transuant en Aragón d'entre o Pireneu y a val d'Ebro, y per qualques rotas, dica ta lo Mayestrato per lo sud. La suya función en a ramata yera de plantar concarada a la defensa d'o bestiar y os pastors contra d'os animals salvaches, como los onsos y os lobos que ta par d'alaveyz i yeran més abundants en a tierra baixa. Per ixe fer se gosaban liebar dos u tres d'estes animals en a ramata, a demés d'os cans d'atura habituals que i yeran més numerosos y chicotz que os mostins.